**FACULTATEA DE PSIHOLOGIE ȘI ȘTIINȚELE EDUCAȚIEI**

**DECLARAȚIE RGPD**

**în temeiul Regulamentului (UE) nr. 679/2016**

Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declar că, în conformitate cu cerințele Regulamentului (UE) 679/2016, numit în continuare RGPD, am luat cunoștință că Universitatea “Ovidius” din Constanța, cu sediul în mun. Constanța, Bld. Mamaia nr. 124, cod poștal 900527, telefon/fax +40 241 606407, +40 241 606467, email: rectorat2@univ-ovidius.ro, reprezentată legal prin Rector – Conf. univ. dr. Dan Marcel Iliescu, în calitate de operator de date cu caracter personal, are obligația legală de a prelucra datele mele cu caracter personal, prin mijloace automatizate/manuale, cu scopul organizării și desfășurării examenelor de admitere la studii în cadrul universității, conform prevederilor Legii 1/2001 – Legea Educației Naționale și a legislației secundare incidente. Scopul colectării datelor îl constituie instrumentarea actului/procedurii de înscriere în examenul de admitere la studii în cadrul Universității „Ovidius” din Constanța, potrivit cererii mele, în vederea inițierii și executării raporturilor juridice contractuale între subsemnatul/a și universitate, precum și în vederea îndeplinirii obligațiilor legale care îi revin Universității „Ovidius” din Constanța, de a administra, prelucra și transmite în condiții de siguranță, inclusiv prin RMU și a celorlalte registre publice prevăzute de lege și numai pentru scopurile prevăzute de legislația în vigoare, datele mele personale. Totodată, am luat act de faptul că datele mele cu caracter personal sunt transmise următorilor destinatari: persoana vizată (subsemnatul/a) – prin afișarea publică nominală a rezultatelor examenelor și a informațiilor referitoare la organizarea acestora – ca și instituțiilor/autorităților publice (ex: Ministerul Educației Naționale) sau altor entități publice ori private ale căror activități sunt incidente în activitatea Universității „Ovidius” din Constanța, sau care au legătură directă ori implicită cu instrumentarea actului ori procedurilor pentru care am inițiat raporturile juridice cu universitatea și care, la rândul lor, sunt operatori de date cu caracter personal, prin orice mijloc de comunicare. Aceste informații vor fi introduse de Universitate în baza sa de date sub orice formă materială (pe suport de hârtie) și electronică. Conform Regulamentului (UE) nr. 679/2016, am luat la cunoștință faptul că beneficiez de dreptul de acces, de intervenție asupra datelor cu titlu gratuit și de dreptul de a nu fi supus unei decizii individuale automatizate, inclusiv crearea de profiluri individuale. Am luat la cunoștință că sunt obligat/ă să furnizez datele necesare pentru realizarea scopului menționat mai sus și că refuzul furnizării sau furnizarea acestor date în mod incorect și incomplet determină imposibilitatea inițierii sau, după caz, a finalizării actului ori procedurii de către universitate, întrucât ar avea drept consecință nerespectarea reglementărilor legale specifice din domeniul educațional.

|  |  |
| --- | --- |
| Data:\_\_\_\_\_\_\_\_\_\_\_\_\_ | Nume și prenume:\_\_\_\_\_\_\_\_\_\_\_\_\_\_\_\_\_\_\_\_ Semnătura:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |